तीन को होगा आकाशवाणी संगीत प्रतियोगिता समारोह
आकाशवाणीकी ओर से आयोजित होने वाली और बेहद प्रतिष्ठित मानी जाने वाली आकाशवाणी संगीत प्रतियोगिता 2016 का पुरस्कार वितरण सह संगीत समारोह पहली बार पटना में होने जा रहा है। समारोह तीन मार्च को शाम पांच बजे से भारतीय नृत्य कला मंदिर के सभागार में होगा। इसका उद्घाटन राज्यपाल रामनाथ कोविंद करेंगे।
यह जानकारी बुधवार को आकाशवाणी के सहायक निदेशक(कार्यक्रम)डॉ. किशोर कुमार सिन्हा ने अपने कार्यालय में आयोजित एक प्रेस कॉन्फ्रेंस में दी। इसमें उन्होंने कहा कि देशभर के विभिन्न आकाशवाणी केंद्रों के द्वारा 38 श्रेणियों के कलाकारों के लिए इस प्रतियोगिता का आयोजन किया गया था। इसकी प्रारंभिक प्रतियोगिता में देश भर में करीब एक हजार कलाकारों ने ऑडिशन दिया था। इसमें से अंतिम रूप से देशभर से 67 युवाओं को पुरस्कार के लिए चयनित किया गया है। इसमें से एक पटना विजेता पटना से समर्थ नाहर भी हैं। उन्हें गजल श्रेणी में यह पुरस्कार मिला है। डॉ. किशोर कुमार सिन्हा ने बताया कि चयनित 67 कलाकार विभिन्न शहरों में अपनी प्रस्तुति देंगे। इस कड़ी में पटना में हिन्दुस्तानी संगीत और वेस्टर्न संगीत के 13 कलाकार 3 मार्च को अपनी प्रस्तुति देंगे। उन्होंने बताया कि इस प्रतियोगिता में हिन्दुस्तानी संगीत, कर्नाटक संगीत के गायन और वादन से शास्त्रीय संगीत, सुगम संगीत और लोक संगीत के कलाकारों का चयन किया गया है।
आकाशवाणी में प्रेस कॉन्फ्रेंस करते सहायक निदेशक डॉ. किशोर सिन्हा।
यह कलाकार देंगी पटना में प्रस्तुति
कोलकाताकी श्रुति गुप्ता उपशास्त्रीय गायन, ताईषी नंदी गजल और प्रदीप्ता नंदी भजन में अपनी प्रस्तुति देंगी। वाराणसी के आदित्य विजय भंडारी शास्त्रीय गायन, पटना के समर्थ नाहर गजल, इलाहाबाद के निखिल दास बांसुरी वादन, कोलकाता के सुमित मिश्रा नजरूल गीति, गुवाहाटी की प्रतीक्षा डेका गीत, अगरतला की मेधा देबनाथ भजन, कोलकाता के पार्थप्रतिम पाल लोक संगीत, सिलीगुड़ी की अदिति राय रागप्रधान में, कोलकाता की मेखला दासगुप्ता रवीन्द्र संगीत में, शिलांग के सन्नी बोसको शदप और सैन लालू वेस्टर्न म्युजिक में अपनी प्रस्तुति देंगे।
hin_Deva hin_Deva hin_Deva hin_Deva hin_Deva bho_Deva